เรียน ผู้บริหารกรุงเทพมหานคร
เรื่อง ต้องการอัตรากำลังในการปฏิบัติงานเพิ่ม
       ดิฉันเป็นข้าราชการกทม.สังกัด สวท.
ที่ปฏิบัติงานอยู่ศูนย์บริการแห่งหนึ่ง ดิฉันปฏิบัติงานตามที่ได้รับมอบหมายอย่างเต็มที่และไม่เคยปฏิเสธงานที่ได้รับมอบหมาย แต่ด้วยภาระงานด้านเอกสารที่มีมากและการที่ศูนย์บริการเปิดให้บริการทุกวัน และอัตรากำลังข้าราชการที่อยู่ศูนย์บริการมีน้อยมาก ทำให้ดิฉันต้องรับผิดชอบในงานเอกสารเพียงคนเดียว ผู้ปฏิบัติงานคนอื่นๆ ต่างไม่มีความถนัดทางเอกสาร และเป็นบุคลากรที่ค่อนข้างมีอายุ รวมทั้งมีความถนัดเพียงเฉพาะด้านกิจกรรมเท่านั้น ดิฉันจึงต้องรับหน้าที่ เอกสารและการทำงานนอกเวลาราชการ กลับบ้านมืดและต้องทำงานในวันเสาร์อาทิตย์และวันหยุดนักขัตฤกษ์ ไม่ได้หยุดเลย และบางครั้งต้องเข้าไปทำเอกสารในส่วนกลาง ไปแก้เอกสาร แก้งาน เดินหนังสือต่างๆ ไปด้วยรถประจำทางและกลับมาอยู่ปฏิบัติงานนอกเวลาราชการต่อจนถึงค่ำ ดิฉันรู้สึกเหนื่อยล้า และกำลังหมดไฟในการปฏิบัติหน้าที่ลงไปเรื่อยๆ เพื่อนร่วมรุ่นที่สอบบรรจุเข้ามา ต่างลาออกและ ย้ายไปที่อื่นหลายคนแล้ว เนื่องด้วยการแบกความรับผิดชอบด้านเอกสารเกินกำลังเช่นกัน อยากให้ท่านพิจารณา เพิ่มอัตรากำลัง ข้าราชการ หรือลูกจ้าง มาทำหน้าที่ด้านเอกสารเพิ่มด้วยค่ะ
     จึงเรียนมาเพื่อโปรดพิจารณา